 Guddoomiyaha Golaha Wakiilada Somaliland Cabdiraxmaan Maxamed Cabdilaahi Cabdiraxmaan Cirro, oo hadda socdaal ku jooga dalka Sweden ayaa isaga oo ka hadlaya ujeedada safarkiisa iyo sidoo kale mooshinkan Baarlamanka Sweden waxa uu yidhi Ujeedooyinka aan u imid waxaa ka mid ah dood ka dhacaysa Barlamaanka dalka Sweden, oo ku saabsan Somaliland iyo ictiraafkeeda, sida aad ka warqabtaan 18kii May waxa halkan laga sameeyey Siminnaar ay sameeyeen Xildhibaanno ay ka mid yihiin xildhibaan Amiir iyo xildhibaan Birgiita, oo ku saabsan Somaliland, sida darteed waxa Barlamaanku goaamiyey in Xisbi ka mid ah Xisbiyada dalka Sweden uu soo bandhigo Mooshin ku saabsan Somaliland oo maanta si toos ah loogu gudbin doono Barlamaanka Dalka Sweden, waxaan jecel ahay in aan kala qayb galo una mahadnaqo Xildhibanadaas iyo Xisbigaba 